ÅR C

**5. ALMINDELIGE SØNDAG**

P: Kære kristne! Gennem Kristus bliver vi syndige mennesker retfærdiggjort og helliggjort til tjeneste for Gud. Lad os bede om Guds nåde og hjælp:

1. For alle, som udøver en fast tjeneste i Kirken,

at de ikke må miste modet på grund af egen svaghed eller uværdighed,

men finde håb og styrke i Gud.

Derom beder vi.

A: Herre, hør vor bøn.

2. For dem, som har ansvar for at regere i denne verden,

at de må udføre deres gerning i ydmyghed og respekt for Gud.

Derom beder vi.

A: Herre, hør vor bøn.

3. For dem, som kæmper med deres egne synder og svagheder,

at de gennem boden mere og mere må mærke Guds nåde og godhed.

Derom beder vi.

A: Herre, hør vor bøn.

4. At vi, som udgør Guds folk her på stedet,

må kunne hjælpe med at føre mennesker til Gud.

Derom beder vi.

A: Herre, hør vor bøn.

P: Hellige Gud, himmelske Fader,

du, som ikke støder syndige mennesker bort, tilgiv os vore synder for Jesu Kristi skyld og før os ad dine veje i din tjeneste.

Ved Kristus, vor Herre.

A: Amen.